Diari Oficial de la Generalitat Valenciana


Sumari del DOGV 5681, del 16-01-2008 (2008/334)

Informació pública de l'alternativa tècnica del programa d'actuació integrada per al desenvolupament de les unitats d'execució úniques que constituïxen els sectors SRE-1, SRE-2 i SRE-3-Censals del Pla General d'Ordenació Urbana de Llíria.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5681

Data del DOGV
:   16-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/334


Data del document
:   08-01-2008

Organisme emissor
:   Pavasal Industrial, SL

Tipus de document
:   Informació Pública

Correcció d'errades

 Descriptors 

:   * Llíria
    * pla d'urbanisme
    * empresa privada

Informació pública de l'alternativa tècnica del programa d'actuació integrada per al desenvolupament de les unitats d'execució úniques que constituïxen els sectors SRE-1, SRE-2 i SRE-3-Censals del Pla General d'Ordenació Urbana de Llíria. [2008/334]  
El Ple de l'Ajuntament de Llíria, en sessió celebrada el dia 15 de març de 2007, va acordar l'aprovació de l'inici del procediment per al desenrotllament per gestió indirecta del Programa d'Actuació Integrada de la unitats d'execució úniques que constituïxen els sectors SRE-1, SRE-2 i SRE-3-Censals, i aprovar les bases particulars que regiran el concurs per a la selecció d'agent urbanitzador per gestió indirecta del programa d'actuació integrada per al desenrotllament dels esmentats sectors, les quals van ser publicades en el Butlletí Oficial de la Província de València número 196, de data 18 d'agost de 2007, i es publicaren en el Diario Oficial de la Unión Europea número S 202, de 19 d'octubre de 2007, on s'havien enviat per a la seua publicació el 17 d'octubre de 2007, data a partir de la qual comença a comptar el termini de tres mesos per a la presentació de les propostes.  
La mercantil Pavasal Industrial, SL, amb domicili a Quart de Poblet (València), A-3, Madrid-València, km 343, CP 46640, ha formulat, a l'empara del que preveu la Llei 16/2005, de 30 de desembre, Urbanística Valenciana (LUV) i el Decret 67/2006, de 12 de maig, del Consell de la Generalitat Valenciana, pel que s'aprova el Reglament d'Ordenació i Gestió Territorial i Urbanística (ROGTU), alternativa tècnica de programa d'actuació integrada l'àmbit d'actuació del qual són els sectors SRE -1, SRE -2 i SRE -3-Censals del Pla General d'Ordenació Urbana de Llíria.  
Pavasal Industrial, SL, com a aspirant a agent urbanitzador de l'esmentat programa d'actuació integrada, comunica a través d'este anunci, que exposarà al públic, els documents de l'alternativa tècnica formulada, que es componen de:  
Memòria justificativa del programa d'actuació integrada.  
Document de planejament amb ordenació detallada. Pla parcial de cada un dels tres sectors.  
Projecte d'urbanització.  
Estudi d'integració paisatgística  
L'esmentada alternativa tècnica serà protocol·litzada en la notaria d'Ernesto Rios Segarra, amb domicili en el carrer Gerardo Ferrando, 2, baix, 46295, de Llíria (València), el dia 17 de gener de 2007, i es depositarà còpia d'esta a l'Ajuntament de Llíria, siti en la plaça Major, número 1, 46369 de Llíria.  
En aplicació del que establix l'article 134 de la LUV, en relació amb l'article 293 del ROGTU, procedix sotmetre el mencionat programa amb tota la documentació annexa, a informació pública per un termini d'un mes, des de la publicació de l'anunci en el Diari Oficial de la Comunitat Valenciana (DOCV). Durant l'esmentat termini la referida documentació, així com l'expedient administratiu, podran ser consultats, sol·licitar còpia o exhibició de l'acta de protocol·lització dels documents referenciats i presentar al·legacions o suggeriments, en l'esmentada notaria en horari de 09.00 a 14.00 hores, telèfon 845 752 263, o bé, en la Secretaria de l'Ajuntament de Llíria, telèfon 657 470 907.  
Previs els tràmits previstos en l'article 136 i concordants de la LUV, tindrà lloc l'acte d'obertura de pliques en la seu de l'Ajuntament de Llíria.  
En compliment de l'article 134.4 de la LUV, amb caràcter previ a la presentació de l'alternativa tècnica i documentació annexa en l'esmentada notaria, esta mercantil ha procedit a la remissió dels distints avisos als titulars cadastrals inclosos en l'àmbit d'actuació.  
Llíria, 8 de gener de 2008.- El representant conseller delegat: Alfredo de Quesada Ibáñez.